ข้อบัญญัติองค์การบริหารส่วนตำบลอ่างทองข้อบัญญัติองค์การบริหารส่วนตำบลอ่างทองเรื่องการบริหารกิจการประปาหมู่บ้านพ.ศ. ๒๕๕๔ โดยที่เป็นการสมควรกำหนดแนวทางการบริหารกิจการประปาหมู่บ้านให้มีระเบียบหลักเกณฑ์และวิธีการให้เป็นไปในแนวทางเดียวกันและเพื่อให้การบริหารกิจการประปาหมู่บ้านที่เป็นทรัพย์สินขององค์การบริหารส่วนตำบลอ่างทองสามารถให้บริการขั้นพื้นฐานที่จำเป็นต่อการดำรงชีพและเพิ่มคุณภาพชีวิตของประชาชนในพื้นที่องค์การบริหารส่วนตำบลอ่างทองได้อย่างมีประสิทธิภาพอาศัยอำนาจตามความในมาตรา ๖๘ (๑)แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕ แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้าน พ.ศ. ๒๕๔๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย องค์การบริหารส่วนตำบลอ่างทองโดยความเห็นชอบของสภาองค์การบริหารส่วนตำบลอ่างทอง และนายอำเภอเมืองกำแพงเพชรจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลอ่างทอง เรื่อง การบริหารกิจการประปาหมู่บ้านพ.ศ. ๒๕๕๔ข้อ ๒[๑]ข้อบัญญัตินี้ให้ใช้บังคับภายในเขตองค์การบริหารส่วนตำบลอ่างทองตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้นายกองค์การบริหารส่วนตำบลมีอำนาจรักษาการให้เป็นไปตามข้อบัญญัตินี้และมีอำนาจวินิจฉัยกรณีมีข้อสงสัยในการปฏิบัติตามข้อบัญญัตินี้คำวินิจฉัยของนายกองค์การบริหารส่วนตำบลให้เป็นที่สิ้นสุดข้อ ๔ ในข้อบัญญัตินี้กิจการประปา หมายความว่าประปาหมู่บ้านหรือประปาภูเขาหรือระบบการจ่ายน้ำที่มีวัตถุประสงค์เพื่ออุปโภคบริโภค โดยเป็นทรัพย์สินขององค์การบริหารส่วนตำบลอ่างทองหรือโดยความดูแลรักษาขององค์การบริหารส่วนตำบลอ่างทองระบบประปาหมู่บ้าน หมายความว่าระบบประปาซึ่งเป็นทรัพย์สินขององค์การบริหารส่วนตำบลอ่างทองแต่ไม่หมายความรวมถึงประปาที่อยู่ในความรับผิดชอบของการประปาส่วนภูมิภาคการประปานครหลวงหรือกิจการประปาระบบหลักที่องค์กรปกครองส่วนท้องถิ่นจัดตั้งขึ้นให้บริการประชาชนและอยู่ภายใต้การบริหารจัดการขององค์กรปกครองส่วนท้องถิ่นการประปาองค์การบริหารส่วนตำบลอ่างทอง หมายความว่า กิจการประปาที่องค์การบริหารส่วนตำบลอ่างทองได้รับการสนับสนุนหรือได้ลงทุนก่อสร้างขึ้น ณ ที่ใด ๆและให้หมายความรวมถึงกิจการประปาที่รับโอนทรัพย์สินจากหน่วยงานอื่นหรือกลุ่มองค์กรใดตามกฎหมายเพื่อให้องค์การบริหารส่วนตำบลอ่างทองเป็นผู้ดำเนินกิจการประปาแทนการบริหารกิจการประปา หมายความว่าการจัดการ การบริหาร ระบบการผลิต การใช้น้ำการควบคุมดูแลระบบประปาในเชิงธุรกิจตามแผนงานการพาณิชย์หรืองานกิจการประปาที่การประปาดำเนินงานเอง แล้วเรียกเก็บค่าธรรมเนียมค่าบริการจากผู้ใช้น้ำโดยมีการแสวงหาผลกำไรเพื่อนำมาใช้จ่ายเป็นค่าลงทุนในกิจการประปานั้นเขตองค์การบริหารส่วนตำบลอ่างทอง หมายความว่า เขตการปกครองท้องที่ของตำบลอ่างทองหมู่บ้าน หมายความว่าหมู่บ้านหรือชุมชนที่ตั้งอยู่ในเขตองค์การบริหารส่วนตำบลอ่างทองตามหลักเกณฑ์การแบ่งเขตการปกครองของกระทรวงมหาดไทยแหล่งน้ำดิบ หมายความว่าแหล่งน้ำใต้ดินหรือแหล่งน้ำผิวดินที่ใช้สำหรับผลิตประปาหมู่บ้านสมาชิกผู้ใช้น้ำ หมายความว่าผู้ที่ยื่นความประสงค์ใช้น้ำประปาหมู่บ้านโดยต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการผู้ใช้น้ำ หมายความว่าบุคคลหรือนิติบุคคลที่ได้เข้าทำสัญญาการใช้น้ำประปาหมู่บ้านกับคณะกรรมการโดยชอบและได้ชำระเงินประกันการใช้น้ำและชำระค่าแรงติดตั้งตลอดจนค่าอุปกรณ์การใช้น้ำและค่าธรรมเนียมอื่นตามอัตราที่คณะกรรมการกำหนดโดยสมบูรณ์ผู้ใช้น้ำรายเก่าหมายความว่าผู้ที่ขอใช้น้ำประปาหมู่บ้านต่อคณะกรรมการอยู่ก่อนวันที่ข้อบัญญัติองค์การบริหารส่วนตำบลนี้มีผลใช้บังคับผู้ใช้น้ำรายใหม่ หมายความว่าผู้ที่ขอใช้น้ำประปาหมู่บ้านต่อคณะกรรมการนับจากวันที่ข้อบัญญัติองค์การบริหารส่วนตำบลนี้มีผลใช้บังคับการงดจ่ายน้ำ หมายความว่าการที่การประปางดการจัดส่งหรือจำหน่ายน้ำให้แก่ผู้ใช้น้ำไม่ว่าลักษณะหรือวิธีใดก็ตามอันทำให้ผู้ใช้น้ำไม่สามารถใช้น้ำได้ต่อไปเป็นการถาวรหรือชั่วคราวมาตรวัดน้ำ หมายความว่าเครื่องมือหรืออุปกรณ์ที่การประปาได้ติดตั้งให้กับผู้ใช้น้ำเพื่อวัดปริมาณน้ำที่ติดตั้งมาตรวัดน้ำ หมายความว่าสถานที่ที่การประปาได้กำหนดเป็นที่ตั้งมาตรวัดน้ำและเครื่องกั้นน้ำท่อเมน หมายความว่าท่อจ่ายน้ำหลักที่ได้ติดตั้งจากแหล่งน้ำไปยังหมู่บ้านหรือชุมชนต่าง ๆท่อภายนอก หมายความว่าท่อที่เชื่อมต่อระหว่างท่อจ่ายน้ำของการประปา (ท่อเมน)กับมาตรวัดน้ำท่อภายใน หมายความว่าท่อที่เชื่อมต่อจากมาตรวัดน้ำเข้าสู่ภายในบริเวณสถานที่ใช้น้ำหรืออาคารบ้านพักของผู้ใช้น้ำอุปกรณ์ หมายความว่าสิ่งของที่ใช้เพิ่มประโยชน์ในการจัดส่งและจำหน่ายน้ำประปาให้แก่ผู้ใช้น้ำค่าบริการทั่วไป หมายความว่าเงินที่เรียกเก็บเพื่อเป็นค่าบำรุงรักษา ซ่อม หรือเปลี่ยนมาตรวัดน้ำ ท่อภายนอกเครื่องกั้นน้ำ หรือค่าบริการอื่นที่มีลักษณะทำนองเดียวกัน และให้หมายความรวมถึงการซ่อมแซมท่อภายนอกให้คงสภาพการใช้งานได้ดีตลอดจนค่าใช้จ่ายอื่นเพื่อการนั้นค่าประกันการใช้น้ำ หมายความว่าเงินที่เรียกเก็บเพื่อเป็นค่าประกันการใช้น้ำในกรณีที่ผู้ใช้น้ำไม่ชำระค่าน้ำหรือหนี้สินอื่นตามที่คณะกรรมการเรียกเก็บโดยจะหักจากเงินประกันนี้และผู้ใช้น้ำจะต้องนำเงินไปชำระส่วนที่ถูกหักนั้นจนครบตามจำนวนที่กำหนดไว้และเงินประกันนี้จะคืนให้แก่ผู้ใช้น้ำเต็มจำนวนถ้าไม่มีหนี้สินหรือค่าน้ำค้างชำระและหรือยกเลิกสัญญาการใช้น้ำค่าธรรมเนียม หมายความว่าเงินที่เรียกเก็บเพื่อเป็นค่าวัสดุอุปกรณ์และค่าใช้จ่ายในการนั้นคณะกรรมการ หมายความว่าคณะกรรมการบริหารกิจการหมู่บ้านที่ได้รับการเลือกตั้งจากสมาชิกผู้ใช้น้ำประปาให้ทำหน้าที่บริหารกิจการประปาหมู่บ้านประธานกรรมการ หมายความว่าประธานกรรมการบริหารกิจการประปาหมู่บ้านเจ้าหน้าที่ของกิจการประปาหมู่บ้าน หมายความว่าบุคคลซึ่งคณะกรรมการคัดเลือกและให้องค์การบริหารส่วนตำบลอ่างทองแต่งตั้งโดยได้รับค่าจ้างตามที่คณะกรรมการกำหนดโดยความเห็นชอบขององค์การบริหารส่วนตำบลอ่างทององค์การบริหารส่วนตำบล หมายความว่าองค์การบริหารส่วนตำบลอ่างทองคณะผู้บริหาร หมายความว่า คณะผู้บริหารองค์การบริหารส่วนตำบลอ่างทองผู้บริหารท้องถิ่น หมายความว่านายกองค์การบริหารส่วนตำบลอ่างทองหมวด ๑บททั่วไป ข้อ ๕ ให้กำหนดชื่อของประปาหมู่บ้านเป็นแนวทางเดียวกันดังนี้ระบบประปาหมู่บ้าน............. (ให้ระบุสถานที่ตั้งของประปาหมู่บ้าน)ข้อ ๖ องค์การบริหารส่วนตำบลอ่างทองเจ้าของกิจการประปาหมู่บ้านเป็นผู้ดำเนินการให้มีการเลือกตั้งคณะกรรมการให้แล้วเสร็จภายในสามสิบวันนับตั้งแต่วันที่ข้อบัญญัติองค์การบริหารส่วนตำบลอ่างทองนี้มีผลใช้บังคับหมู่บ้านใดที่มีคณะกรรมการอยู่ก่อนที่ข้อบัญญัติองค์การบริหารส่วนตำบลอ่างทองนี้มีผลใช้บังคับให้คณะกรรมการคงดำรงอยู่ในตำแหน่งต่อไปเท่าที่จะครบวาระแต่ไม่เกินหนึ่งร้อยแปดสิบวันและให้มีการเลือกตั้งคณะกรรมการตามข้อ ๑๑ภายในสามสิบวันนับแต่วันที่ครบกำหนดนั้นหมวด ๒การบริหารกิจการประปา ข้อ ๗ กิจการประปาเป็นทรัพย์สินขององค์การบริหารส่วนตำบลอ่างทองโดยมอบให้คณะกรรมการบริหารกิจการประปาหมู่บ้านดำเนินการบริหารจัดการการประปาอาจรับโอนกิจการประปาอื่นได้โดยคณะผู้บริหารมีมติเห็นชอบให้รับโอนกิจการประปาดังกล่าวข้อ ๘ คณะกรรมการบริหารกิจการประปาจะต้องได้รับการเลือกตั้งจากสมาชิกผู้ใช้น้ำประปาข้อ ๙ การออกระเบียบข้อบังคับของกิจการประปาจะต้องผ่านความเห็นชอบของสมาชิกผู้ใช้น้ำประปาอย่างน้อยครึ่งหนึ่งของจำนวนสมาชิกผู้ใช้น้ำประปาโดยจะต้องไม่ขัดหรือแย้งกับข้อบัญญัติขององค์การบริหารส่วนตำบลอ่างทองและให้กำหนดวันที่มีผลบังคับใช้ นับแต่วันที่ที่ประชุมผู้ใช้น้ำมีมติเห็นชอบข้อ ๑๐ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมดจึงถือว่าครบองค์ประชุมหมวด ๓อำนาจ สิทธิและหน้าที่ของคณะกรรมการบริหารกิจการประปาหมู่บ้าน ข้อ ๑๑ ให้มีคณะกรรมการบริหารกิจการประปาหมู่บ้านซึ่งเลือกตั้งจากสมาชิกผู้ใช้น้ำประปาของระบบประปาหมู่บ้านแห่งนั้น ๆโดยมีจำนวนกรรมการตามที่สมาชิกผู้ใช้น้ำส่วนใหญ่กำหนด ทั้งนี้ ให้พิจารณาจากปริมาณงานหรือจากจำนวนผู้ใช้น้ำ แต่ต้องไม่น้อยกว่าเจ็ดคนให้องค์การบริหารส่วนตำบลเจ้าของกิจการประปาหมู่บ้านเป็นผู้ดำเนินการให้มีการเลือกตั้งคณะกรรมการตามวรรคหนึ่งให้แล้วเสร็จภายในสามสิบวันและให้นายกองค์การบริหารส่วนตำบลอ่างทองเป็นผู้ออกคำสั่งแต่งตั้งคณะกรรมการตามวรรคหนึ่งให้มีประธานกรรมการ รองประธานกรรมการเหรัญญิกและเลขานุการ โดยวิธีการให้กรรมการคัดเลือกกันเองตำแหน่งละหนึ่งคนและให้ประธานกรรมการเป็นผู้แทนของคณะกรรมการให้คณะกรรมการตามวรรคหนึ่งมีอำนาจหน้าที่เกี่ยวกับการดำเนินการกิจการประปาดังนี้(๑) วางระเบียบใช้บังคับในการบริหารกิจการประปาโดยระเบียบดังกล่าวจะมีผลใช้บังคับก็ต่อเมื่อได้รับความเห็นชอบจากองค์การบริหารส่วนตำบลเจ้าของระบบประปาแล้ว(๒)บริหารกิจการประปาให้เป็นไปตามข้อบังคับให้เกิดความก้าวหน้าและบริการประชาชนได้อย่างทั่วถึงและเพียงพอ(๓) พิจารณาอนุญาตหรืองดจ่ายน้ำให้แก่สมาชิกโดยคำนึงถึงประโยชน์ของกิจการประปาเป็นหลักแต่การงดจ่ายน้ำให้แก่สมาชิกต้องได้รับความเห็นชอบจากองค์การบริหารส่วนตำบลเว้นแต่กรณีตามข้อ ๓๔คือกรณีผู้ใช้น้ำทุจริตเอาน้ำประปาหมู่บ้านไปใช้หรือเปลี่ยนแปลงตัวเลขในมาตรวัดน้ำหรือกระทำการใดๆ ก็ตามเพื่อเอาน้ำประปาหมู่บ้านไปใช้ ให้งดจ่ายน้ำทันที(๔) จัดทำรายงานผลการดำเนินงานให้องค์การบริหารส่วนตำบลอ่างทองทราบและรายงานผลการดำเนินงานให้สมาชิกผู้ใช้น้ำทราบตามที่องค์การบริหารส่วนตำบลอ่างทองกำหนด(๕) ควบคุม ดูแล การทำงานของเจ้าหน้าที่ของกิจการประปา(๖)จัดทำโครงการขอรับการสนับสนุนงบประมาณจากองค์การบริหารส่วนตำบลอ่างทองในกรณีที่รายได้ของกิจการประปาไม่เพียงพอต่อการดำเนินงาน(๗)แต่งตั้งที่ปรึกษาเพื่อให้คำแนะนำปรึกษาในการบริหารกิจการประปาได้ตามความจำเป็นข้อ ๑๒ บุคคลที่จะได้รับการเลือกตั้งจากสมาชิกผู้ใช้น้ำประปาให้เป็นกรรมการต้องมีคุณสมบัติดังต่อไปนี้(๑) มีสัญชาติไทยและมีอายุไม่ต่ำกว่ายี่สิบปีบริบูรณ์(๒) มีภูมิลำเนาหรือถิ่นที่อยู่ประจำและมีชื่ออยู่ในทะเบียนบ้านในหมู่บ้านหรือชุมชนนั้น ๆ ติดต่อกันมาแล้วไม่น้อยกว่า๑๘๐ วัน(๓) เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคมข้อ ๑๓ บุคคลที่มีลักษณะดังต่อไปนี้เป็นบุคคลต้องห้ามมิให้มีสิทธิได้รับการเลือกตั้งจากสมาชิกผู้ใช้น้ำประปาให้เป็นกรรมการคือ(๑) เป็นภิกษุ สามเณร นักพรต หรือนักบวช(๒) หูหนวกและเป็นใบ้ซึ่งไม่สามารถอ่านและเขียนหนังสือได้(๓) ติดยาเสพติดให้โทษ(๔) เคยถูกไล่ออก ปลดออก หรือให้ออกจากราชการ หน่วยงานของรัฐหรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตและประพฤติมิชอบในวงราชการข้อ ๑๔ กรรมการมีวาระอยู่ในตำแหน่งคราวละสองปีนับแต่วันเลือกตั้งและจะดำรงตำแหน่งติดต่อกันเกินสองวาระไม่ได้ข้อ ๑๕ กรรมการพ้นจากตำแหน่งเมื่อ(๑) ถึงคราวออกตามวาระ(๒) ตาย(๓) ลาออกโดยยื่นหนังสือลาออกต่อประธานกรรมการกรณีที่ยังไม่มีประธานกรรมการหรือประธานกรรมการขอลาออกให้ยื่นหนังสือลาออกต่อนายกองค์การบริหารส่วนตำบล(๔) ย้ายไปเสียจากหมู่บ้านหรือชุมชนนั้น(๕) สมาชิกผู้ใช้น้ำประปามีมติให้ออก ด้วยเสียงเกินกึ่งหนึ่งของสมาชิกผู้ใช้น้ำทั้งหมด(๖) ปรากฏภายหลังว่าขาดคุณสมบัติตามข้อ ๑๒หรือมีลักษณะต้องห้ามตามข้อ ๑๓(๗) ต้องโทษจำคุกฐานกระทำความผิดในคดีอาญายกเว้นการกระทำความผิดลหุโทษหรือกระทำความผิดโดยประมาท(๘)กรณีที่กรรมการว่างลงเกินกว่ากึ่งหนึ่งให้กรรมการที่เหลือพ้นจากตำแหน่ง(๙) สมาชิกสภาองค์การบริหารส่วนตำบลอ่างทองมีมติให้ออกด้วยเสียงสองในสามของสมาชิกสภาองค์การบริหารส่วนตำบลเนื่องจากเห็นว่ามีความประพฤติในทางที่จะเกิดความเสื่อมเสียแก่กิจการประปาหมู่บ้านโดยมีสมาชิกผู้ใช้น้ำจำนวนไม่น้อยกว่าสิบห้าคนเข้าชื่อเสนอให้สภาองค์การบริหารส่วนตำบลพิจารณาและคณะกรรมการที่สภาองค์การบริหารส่วนตำบลแต่งตั้งขึ้นได้ตรวจสอบแล้วพบว่ามีมูลเหตุจริงข้อ ๑๖ กรณีกรรมการว่างลงเพราะเหตุอื่นใดนอกจากครบวาระในจำนวนน้อยกว่าหรือเท่ากับกึ่งหนึ่งให้มีการเลือกตั้งกรรมการแทนตำแหน่งที่ว่างภายในสิบห้าวันนับแต่วันที่ตำแหน่งว่างลงและให้ผู้ซึ่งได้รับเลือกแทนนั้นอยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนเว้นแต่กรณีตำแหน่งที่ว่างลงมีวาระที่เหลือไม่ถึงหนึ่งร้อยแปดสิบวันจะไม่จัดให้มีการเลือกตั้งแทนตำแหน่งกรรมการที่ว่างก็ได้ข้อ ๑๗ ในการประชุมคณะกรรมการต้องมีกรรมการเข้าประชุมไม่น้อยกว่ากึ่งหนึ่งจึงจะเป็นองค์ประชุมข้อ ๑๘ มติที่ประชุมให้ถือเสียงข้างมากหากคะแนนเสียงเท่ากันให้ประธานเป็นผู้ชี้ขาดและให้ถือว่าเป็นที่สุดข้อ ๑๙ ในกรณีที่มีการแต่งตั้งที่ปรึกษาคณะกรรมการที่ปรึกษามีสิทธิเข้าร่วมประชุมและมีสิทธิแสดงความคิดเห็นใด ๆ ก็ได้แต่ไม่มีสิทธิออกเสียงลงมติข้อ ๒๐ ให้ประธานกรรมการส่งรายงานการประชุมให้นายกองค์การบริหารส่วนตำบลทราบภายในสิบห้าวันนับแต่วันที่ประชุมการออกระเบียบข้อบังคับของกิจการประปาจะต้องผ่านความเห็นชอบจากสมาชิกผู้ใช้น้ำประปาอย่างน้อยกึ่งหนึ่งของจำนวนสมาชิกผู้ใช้น้ำประปาในการประชุมวรรคแรกหากปรากฏว่ามีสมาชิกผู้ใช้น้ำเข้าประชุมไม่ครบองค์ประชุมให้ประธานกรรมการสั่งเลื่อนการประชุมโดยให้กำหนดนัดประชุมสมาชิกผู้ใช้น้ำใหม่ถ้าในการประชุมสมาชิกผู้ใช้น้ำครั้งที่สองมีสมาชิกเข้าร่วมประชุมจำนวนเท่าใดให้เป็นไปตามจำนวนเท่านั้นและให้ถือว่าครบองค์ประชุมหมวด ๔สิทธิและหน้าที่ของสมาชิกผู้ใช้น้ำ ข้อ ๒๑ สมาชิกผู้ใช้น้ำต้องปฏิบัติตามระเบียบข้อบังคับของการประปาโดยเคร่งครัดข้อ ๒๒ สมาชิกผู้ใช้น้ำต้องร่วมแสดงความคิดเห็นและให้ความร่วมมือในการบริหารงานของคณะกรรมการบริหารกิจการประปาหมวด ๕สิทธิและหน้าที่ของเจ้าหน้าที่ของกิจการประปา ข้อ ๒๓ เจ้าหน้าที่ของกิจการประปาได้แก่บุคคลที่คณะกรรมการฯคัดเลือกและเสนอให้องค์การบริหารส่วนตำบลอ่างทองดำเนินการแต่งตั้งเป็นเจ้าหน้าที่ของกิจการประปาหมู่บ้านข้อ ๒๔ ให้เจ้าหน้าที่ของกิจการประปาดำเนินการดูแลระบบจ่ายน้ำประปาให้บริการได้ตลอด ๒๔ ชั่วโมงข้อ ๒๕ ให้เจ้าหน้าที่ของกิจการประปามีหน้าที่รับผิดชอบดูแลซ่อมแซมระบบประปาการจัดเก็บค่าน้ำ การจัดทำบัญชี ดำเนินการอื่น ๆ ให้เป็นไปตามที่คณะกรรมการกำหนดโดยให้ได้รับค่าจ้างตามที่คณะกรรมการกำหนดแต่ต้องไม่เกินอัตราที่องค์การบริหารส่วนตำบลอ่างทองกำหนดตามอัตราค่าธรรมเนียมการใช้น้ำและค่าใช้จ่ายอื่นๆ แนบท้ายข้อบัญญัตินี้หมวด ๖การใช้ประปา ข้อ ๒๖ กรณีระบบประปาชำรุดเสียหายให้เป็นหน้าที่ของคณะกรรมการต้องดำเนินการซ่อมแซมและบำรุงรักษาเว้นกรณีการชำรุดเสียหายเกินความสามารถของคณะกรรมการถือเป็นหน้าที่ขององค์การบริหารส่วนตำบลอ่างทองต้องเข้าไปดำเนินการซ่อมแซมและบำรุงรักษาให้ระบบประปาสามารถใช้การได้อยู่เสมอข้อ ๒๗ การบำรุงรักษาแหล่งนํ้าดิบ เป็นหน้าที่ขององค์การบริหารส่วนตำบลอ่างทองที่จะดูแลให้มีความสะอาดและมีปริมาณเพียงพอที่จะใช้ผลิตน้ำประปาอยู่เสมอข้อ ๒๘ ผู้ที่ประสงค์จะใช้น้ำประปาจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการและแนบเอกสารที่เกี่ยวข้องพร้อมชำระค่าธรรมเนียมต่อการประปาและเมื่อได้รับความยินยอมแล้วจึงต่อน้ำให้ได้โดยเจ้าหน้าที่ของการประปาคำขอสมัครใช้น้ำประปาให้เป็นไปตามแบบที่กำหนดไว้ท้ายข้อบัญญัตินี้ข้อ ๒๙ ผู้ที่ประสงค์จะใช้น้ำประปาหมู่บ้านจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการพร้อมกับหลักฐานดังต่อไปนี้(๑) สำเนาบัตรประจำตัวประชาชน(๒) สำเนาทะเบียนบ้านคณะกรรมการต้องพิจารณาหลักฐานและแจ้งให้ผู้ยื่นคำขอทราบภายในเจ็ดวันหากคณะกรรมการอนุญาตให้ดำเนินการตามข้อ๒๘แต่ถ้าคณะกรรมการมีเหตุขัดข้องหรือไม่อนุญาตให้แจ้งเหตุผลให้ผู้ยื่นคำขอทราบภายในสามวันทั้งนี้ ผู้ยื่นคำขออาจอุทธรณ์ต่อนายกองค์การบริหารส่วนตำบลอ่างทองได้ภายในสิบห้าวันข้อ ๓๐ การจ่ายค่าธรรมเนียมการขอใช้น้ำ ค่าปรับค่าติดตั้งมาตรวัดน้ำ ให้เป็นไปตามที่คณะกรรมการกำหนดแต่ไม่เกินอัตราที่องค์การบริหารส่วนตำบลอ่างทองกำหนด (ตามบัญชีแนบท้าย)ข้อ ๓๑ การต่อน้ำออกจากมาตรวัดน้ำให้เป็นหน้าที่ของผู้ยื่นความประสงค์ขอใช้น้ำประปาข้อ ๓๒ การติดตั้งมาตรวัดน้ำต้องติดตั้งไว้ในที่เปิดเผยสามารถตรวจสอบได้ตลอด ๒๔ ชั่วโมงหรือห่างจากรั้วไม่เกิน ๑ เมตรข้อ ๓๓ การกระทำใด ๆที่ทำให้ทรัพย์สินของประปาเสียหาย จะโดยเจตนาหรือไม่ก็ตามผู้กระทำต้องชดใช้ค่าเสียหายให้แก่การประปาตามจำนวนเงินทั้งหมดและให้คณะกรรมการโดยได้รับมอบหมายจากองค์การบริหารส่วนตำบลอ่างทองพิจารณาแจ้งความดำเนินคดีข้อ ๓๔ หากผู้ใดมีเจตนาจะขโมยน้ำใช้หรือเปลี่ยนแปลง แก้ไขตัวเลขในมาตรวัดน้ำหรือกระทำการใด ๆ ก็ตามที่มีเจตนาจะขโมยน้ำของการประปาการประปาจะงดจ่ายน้ำทันทีและจะต้องเสียค่าปรับให้แก่การประปาตามมติของคณะกรรมการบริหารกิจการประปาข้อ ๓๕ กรณีมีการยกเลิกการใช้น้ำหรือโอนให้ผู้อื่นต้องแจ้งให้คณะกรรมการทราบเป็นลายลักษณ์อักษรและได้รับอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำมิฉะนั้นจะถือว่ายังเป็นผู้ใช้น้ำอยู่ และจะต้องเสียค่าน้ำตามที่การประปาเรียกเก็บข้อ ๓๖ ระยะเวลาในการเก็บค่าน้ำและระยะเวลาการค้างชำระค่าน้ำ ให้เป็นไปตามที่คณะกรรมการกำหนดโดยความเห็นชอบขององค์การบริหารส่วนตำบลอ่างทองหมวด ๗การเงินและการบัญชี ข้อ ๓๗ ระบบประปาหมู่บ้านอาจมีรายได้ดังนี้(๑) เงินค่าน้ำ(๒) เงินค่าธรรมเนียม เงินค่าปรับ(๓) เงินบริจาค(๔) เงินที่ได้รับการอุดหนุนจากองค์การบริหารส่วนตำบลอ่างทองหรือหน่วยงานราชการอื่นข้อ ๓๘ ระบบประปาหมู่บ้านอาจมีรายจ่ายดังนี้(๑) รายจ่ายในการดำเนินการเกี่ยวกับระบบผลิตน้ำ การจ่ายน้ำประปาการบำรุง รักษาซ่อมแซม การขยายกิจการประปา(๒) รายจ่ายในการบริหารกิจการประปา เช่น ค่าจ้างเจ้าหน้าที่ ค่าวัสดุอุปกรณ์(๓) ค่าใช้จ่ายอื่น ๆที่คณะกรรมการกำหนดโดยความเห็นชอบขององค์การบริหารส่วนตำบลอ่างทอง เช่นค่าเบี้ยประชุม ค่าตอบแทนกรรมการ ค่าเดินทาง ค่าที่พักและค่าธรรมเนียมลงทะเบียนของคณะกรรมการที่ได้ดำเนินการไปเพื่อหน้าที่คณะกรรมการบริหารกิจการประปาข้อ ๓๙ เงินของการประปาจะต้องนำฝากธนาคารในนามของการประปาทั้งจำนวนภายในวันที่มีรายได้คณะกรรมการหรือผู้ที่ได้รับมอบหมายให้เก็บเงินของกิจการประปาต้องนำเงินรายได้ฝากธนาคารในนามของกิจการประปา โดยประธาน เหรัญญิกหรือผู้ได้รับมอบหมาย ถ้าฝากไม่ทันให้นำฝากธนาคารในวันทำการถัดไปทั้งจำนวนหากมีความจำเป็นต้องเก็บรักษาเงินไว้จ่ายกรณีเร่งด่วนให้เป็นไปตามที่คณะกรรมการกำหนดโดยความเห็นชอบจากองค์การบริหารส่วนตำบลอ่างทองทั้งนี้ ในท้องที่ใดไม่มีธนาคารในพื้นที่ให้นำฝากคณะกรรมการเก็บรักษาเงินขององค์การบริหารส่วนตำบลอ่างทองข้อ ๔๐ การเบิกจ่ายเงินของกิจการประปาต้องลงลายมือชื่อในการเบิกจ่ายเงิน อย่างน้อย ๒ ใน ๓ ของผู้มีอำนาจเบิกจ่ายให้คณะกรรมการกำหนดตัวบุคคลในคณะกรรมการเป็นผู้มีอำนาจเบิกจ่ายเงินของกิจการประปาหมู่บ้านจำนวนไม่น้อยกว่าสองคนข้อ ๔๑ รูปแบบการทำบัญชี การเปิดบัญชีและข้อกำหนดอื่น ๆ เพิ่มเติมที่เกี่ยวข้องกับด้านการเงิน การพัสดุของคณะกรรมการให้เป็นไปตามที่องค์การบริหารส่วนตำบลอ่างทองกำหนดข้อ ๔๒ ให้คณะกรรมการจัดทำบัญชีรายได้และรายจ่ายของกิจการประปาหมู่บ้านรายงานให้ผู้บริหารท้องถิ่นทราบอย่างน้อยเดือนละ ๑ ครั้งองค์การบริหารส่วนตำบลอ่างทองสามารถเข้าตรวจสอบบัญชีรายรับและรายจ่ายตามวรรคหนึ่งได้ตลอดระยะเวลาตามที่เห็นสมควรหากพบข้อบกพร่องเมื่อแจ้งคณะกรรมการแล้วให้คณะกรรมการดำเนินการแก้ไขให้ถูกต้องบทกำหนดโทษ ข้อ ๔๓ ผู้ใดกระทำการใดๆ ที่ก่อให้เกิดความเสียหายแก่กิจการประปาและไม่ยอมชดใช้ค่าเสียหาย ค่าปรับหรือค่าธรรมเนียมอื่น ๆ ตามที่คณะกรรมการกำหนด มีโทษปรับไม่เกินหนึ่งพันบาทบทเฉพาะกาล ข้อ ๔๔ ให้คณะกรรมการซึ่งดำรงตำแหน่งอยู่ก่อนข้อบัญญัตินี้มีผลบังคับใช้สิ้นสุดการดำรงตำแหน่งเมื่อครบวาระและให้มีการเลือกตั้งคณะกรรมการขึ้นใหม่ภายในสามสิบวันนับแต่วันที่ครบวาระความในวรรคแรก ให้คณะกรรมการชุดเดิมปฏิบัติหน้าที่ชั่วคราวไปพลางก่อนจนกว่าจะมีการเลือกตั้งคณะกรรมการชุดใหม่ขึ้นประกาศณ วันที่ ๗ กุมภาพันธ์ พ.ศ. ๒๕๕๔โชคชัยถมอินทร์นายกองค์การบริหารส่วนตำบลอ่างทอง[เอกสารแนบท้าย]๑. อัตราค่าธรรมเนียมการใช้น้ำและค่าใช้จ่ายอื่น ๆ แนบท้ายข้อบัญญัติองค์การบริหารส่วนตำบลอ่างทองเรื่อง การบริหารกิจการประปาหมู่บ้าน พ.ศ. ๒๕๕๔๒. คำขอสมัครใช้น้ำประปา๓. แบบคำขอต่อใบอนุญาต แนบท้ายข้อบัญญัติองค์การบริหารส่วนตำบลอ่างทองเรื่อง การบริหารกิจการประปาหมู่บ้าน พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๖ พฤษภาคม ๒๕๕๔ณัฐวดี/ตรวจ๖ พฤษภาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๔๕ ง/หน้า ๔๖/๒๐ เมษายน ๒๕๕๔